Kauno apskrities vyriausiasis policijos komisariatas

Kauno apskrities vyriausiasis policijos komisariatas (sutr. Kauno apskr. VPK) – teritorinė Policijos departamento įstaiga, veikianti Kauno apskrityje. Vyriausiasis policijos komisariatas užtikrina viešąją tvarką ir gyventojų saugumą, atskleidžia ir tiria nusikalstamas veikas, vykdo transporto eismo saugumo priežiūrą. Įstaigos vadovas nuo 2025 m. – Mindaugas Akelaitis. 

Pagrindinis Kauno apskrities VPK pastatas įsikūręs Kaune, Vytauto pr. 91.Kauno apskrities vyriausiasis policijos komisariatas rekvizitai.vz.ltKauno kriminalistai sugrįžo į unikalią kultūros paveldo būstinę kaunas.policija.lrv.lt 2023-12-12 Istorinis pastatas yra tarpukario Kauno modernizmo architektūros ir istorijos paminklas.

 Istorija 

1933 m. pagal architekto V. Landsbergio-Žemkalnio projektą miesto centre, ties Vytauto pr. ir Laisvės alėjos sankirta, pastatytas administracinis Kauno apskrities savivaldybės pastatas. Jame buvo įsikūrę Kauno apskrities valdyba, policija, Valstybės saugumo departamentas. Sovietų okupacijos metais pastatai priklausė valstybės saugumo struktūroms, teisėsaugos institucijoms.

1991 m. vidaus reikalų skyriai Lietuvoje buvo pavadinti miestų ir rajonų policijos komisariatais. Kauno apskrities VPK įkurtas 1997 m. birželio 23 d.

2021 m. pradėtas istorinio pastato kapitalinis remontas. Padaliniai, dirbę renovacijos laukusiame pastate, buvo laikinai iškelti į kitas policijos turimas patalpas. Areštinė, kuri yra atskira pastato dalis ir į renovacijos planus nebuvo įtraukta, toliau išliko miesto centre.

2021 m. gruodžio 2 d. duris atvėrė naujasis policijos pastatas Radvilėnų plente Žaliakalnyje. Tai buvo pirmasis A++ energinės klasės administracinis Lietuvos pastatas, be to, visiškai pritaikytas ir žmonėms su negalia. Pagal architekto S. Kuncevičiaus firmos projektą, 2 ha sklype pastatyti 6 400 m² statiniai (administracinis, sandėliavimo ir ūkinis), įrengtos automobilių aikštelės. Į naują būstinę pradėjo kraustytis Dainavos, Santakos ir Žaliakalnio policijos komisariatų pareigūnai. Buvo planuojama, kad taip pat įsikurs Viešosios tvarkos valdyba (Bendruomenės pareigūnų veiklos, Licencijavimo, Prevencijos bei Tarnybos organizavimo skyriai), Aptarnavimo skyrius, Kriminalistinių tyrimų valdyba ir dar keletas kitų padalinių.Kauno pareigūnai dirbs pastate, kuris Lietuvoje neturi lygių sa.lt 2022-01-04Naujame Kauno policijos pastate jau įsikūrė trys komisariatai 15min.lt 2021-12-21Nuo sausio 1 d. kai kurie Kauno policijos padaliniai išsikrausto į naujas patalpas Radvilėnų pl. 1C, Kaunas kaunas.lt atn. 2022-05-11

2023 m. gruodžio 7 d. atidarytas pagrindinis Kauno apskrities VPK pastatas. Kultūros paveldo objektas buvo pritaikytas atlikti modernioms policijos vykdomoms funkcijoms. Suremontuoto pastato erdvės pritaikytos gyventojų priėmimui – įrengtos 238 darbo vietos, 12 apklausos kambarių, atnaujintos inžinerinės sistemos, restauruotas pastato fasadas, paveldo akcentai. Pastatas pritaikytas darbui vienoje vietoje visai Kauno kriminalinei policijai, taip pat Kauno apskrities VPK vadovybei, komunikacijai, areštinei ir operatyvaus valdymo padalinio pareigūnams.Ketvirtadienį oficialiai atidarytas atnaujintas Kauno Vyriausiasis policijos komisariatas. Be to, priešais pastatą atidengtas ir policijos šimtmečiui skirtas obeliskas kauno.diena.lt 2023-12-07 Priešais pastatą Laisvės alėjoje atidengtas policijos šimtmečiui skirtas obeliskas.

 Struktūra 

2023 m. duomenimis, Kauno apskrities VPK priklausė:Policijos komisariatai kaunas.policija.lrv.lt 2023-11-14

 Kauno miesto Dainavos policijos komisariatas (Kaunas, Radvilėnų pl. 1C)
 Kauno miesto Santakos policijos komisariatas (Kaunas, Radvilėnų pl. 1C)
 Kauno miesto Žaliakalnio policijos komisariatas (Kaunas, Radvilėnų pl. 1C)
 Kauno miesto Nemuno policijos komisariatas (Kaunas, Juozapavičiaus pr. 17)
 Kauno rajono policijos komisariatas (Mastaičiai, Mokslo g. 2)
 Jonavos rajono policijos komisariatas (Jonava, Klaipėdos g. 4,)
 Kaišiadorių rajono policijos komisariatas (Kaišiadorys, Algirdo g. 16)
 Kėdainių rajono policijos komisariatas (Kėdainiai, A. Mickevičiaus g. 25)

 Galerija 

 Šaltiniai 

Kategorija:Kauno miesto administracija
Kategorija:Lietuvos policijos komisariatai